钦定古今图书集成/历象汇编/庶征典/第113卷 > 《蔡邕独断》 > 《疫神》
## 钦定古今图书集成/历象汇编/庶征典/第113卷 > 《蔡邕独断》 > 《疫神》

“帝颛顼有三子，生而亡去为鬼。其一者，居江水，是为
瘟鬼；其一者，居若水，是为魍魉；其一者，居人宫室枢
隅处，善惊小儿。”于是命方相氏黄金四目，蒙以熊皮，
元衣朱裳，执戈扬盾，常以岁竟十二月，从百隶及童
儿而时傩，以索宫中驱疫鬼也。桃弧棘矢土鼓，鼓且
射之以赤丸，五谷播洒之，以除疾殃。已而立桃人、苇
索、儋牙虎、神荼、郁垒以执之。儋牙虎、神荼、郁垒二神。
海中有度朔之山，上有桃木，蟠屈三千里，卑枝东北
有鬼门，万鬼所出入也。“神荼与郁垒二神居其门，主
阅领诸鬼。其恶害之鬼，执以苇索食虎，故十二月岁
竟，常以先腊之夜逐除之也。”乃画茶垒，并悬苇索于

周

### 惠王三年夏齐大灾

按《春秋鲁庄公二十年》云云。　按《公羊传》：“大灾者何？
大瘠也。”大瘠者何。也。何以书？记灾也。外灾不书，此
何以书？及我也。　按《穀梁传》：其志以甚也。杜氏曰：“来
告，故书。天火曰灾。”

按：《汉书五行志》：严公二十年夏，齐大灾。刘向以为，齐
桓好色，听女口，以妾为妻。适庶数更，故致大灾。桓公
不寤，及死，适庶分争，九月不得葬。《公羊传》曰：“大灾疫
也。”董仲舒以为，鲁夫人淫于齐，齐桓姊妹不嫁者七
人。国君，民之父母；夫妇，生化之本，本伤则末夭，故天
灾所予也。